Er malerarbejde fradragsberettiget?
Medmindre du er et firma eller driver ejendomsudlejning, kan du ikke trække udgifterne til malerarbejde fra.  Som privat kan du dog udnytte håndværkerfradraget til at få et kontant nedslag i skatten, det år du får udført malerarbejdet. Her kan du i disse år glæde dig over, at håndværkerfradraget er det blevet fordoblet, for at få sat gang i håndværksfagene igen efter coronakrisen.   Derfor kan hvert voksne medlem i husstanden få fradrag af op til 25.000 kroner på arbejdslønnen til malerarbejdet. Hvis de vel at mærke bidrager til betalingen. Det kræver dog, at du kan dokumentere arbejdslønnens størrelse. Derfor skal du huske at få udspecificeret den separat på den faktura, som malerfirmaet sender dig for sit arbejde.